2015-ம் ஆண்டு பெண்களுக்கு எதிராக நடந்த குற்றங்களாக 3,157 வழக்குகள் பதிவுசெய்யப்பட்டுள்ளன. இதில், கணவன் வீட்டாரால் ஏற்படும் கொடுமைகளாக 42 சதவீத வழக்குகளும், பொது இடங்களில் நடக்கும் பாலியல் துன்புறத்தலாக 30.9 சதவீத வழக்குகளும் பதிவுசெய்யப்பட்டுள்ளன. பெரும்பாலான குற்றங்கள் இரவில் நடந்துள்ளது. காலை 6 மணி முதல் மாலை 6 வரை 100 குற்றங்கள் நடந்துள்ளது எனில், மாலை 6 முதல் காலை 6 வரை 127 குற்றங்கள் நடந்துள்ளன. ஆனால், பாலியல் வன்முறைக் குற்றங்கள் பெரும்பாலும் பகலிலேயே நடந்திருப்பதாக இந்த ஆய்வு சொல்கிறது. 270 பாலியல் வன்முறை வழக்குகளில், 144 வழக்குகள் காலை 6 மணி முதல் மாலை 6 வரை நடந்தவையாம். பெங்களூரின் பிரபலமான ஜெய நகர் பகுதியில்தான், பெண்களுக்கு எதிராக அதிக குற்றங்கள் நடந்துள்ளன. 2015-ம் ஆண்டு மட்டும் 120 புகார்கள் அளிக்கப்பட்டுள்ளன. இதற்கு அடுத்தபடியாக, அந்த நகரத்தின் மையப் பகுதியில் உள்ள அல்சூரில் 180 வழக்குகள் பதிவாகியுள்ளன. அதேநேரம், கே.ஆர்.மார்கெட், யெஷ்வந்த்புரா போன்ற பரபரப்பான பகுதிகளில் எந்த வழக்கும் பதிவுசெய்யப்படவில்லை என்பது குறிப்பிடத்தக்கது. மொத்தமாக, கர்நாடக மாநிலத்தில் நடக்கும் பெண்களுக்கு எதிரான குற்றங்களில், 24 சதவீதம் பெங்களூரில் நடக்கிறது என்றும் இந்த ஆய்வு தெரிவிக்கிறது.